Diari Oficial de la Generalitat Valenciana


Sumari del DOGV 5160, del 22-12-2005 (2005/14434)

DECRET 198/2005, de 16 de desembre, del Consell de la Generalitat, pel qual es crea un col·legi públic d'Educació Infantil i Primària a l'Eliana, per desglossament del Col·legi Públic d'Educació Infantil i Primària Virgen del Carmen, de la mateixa localitat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14561


Data del document
:   16-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Eliana, l'
    * ensenyament secundari
    * ensenyament públic
    * centre d'ensenyament

DECRET 198/2005, de 16 de desembre, del Consell de la Generalitat, pel qual es crea un col·legi públic d'Educació Infantil i Primària a l'Eliana, per desglossament del Col·legi Públic d'Educació Infantil i Primària Virgen del Carmen, de la mateixa localitat. [2005/F14056]
  
L'evolució demogràfica de l'Eliana ha incrementat la demanda de places escolars d'Educació Infantil i Primària a un ritme superior al previst, per la qual cosa ha sigut necessari incrementar la capacitat del Col·legi Públic d'Educació Infantil i Primària Virgen del Carmen per a atendre les necessitats de les ensenyances esmentades.
  
La Inspecció Educativa de la Direcció Territorial de Cultura, Educació i Esport de València i la Direcció General d'Ensenyament han emés un informe proposta perquè es cree un nou centre docent, per desglossament del Col·legi Públic d'Educació Infantil i Primària Virgen del Carmen.
  
Per a albergar l'esmentat centre docent, la Societat Mercantil Construccions i Infraestructures Educatives de la Generalitat Valenciana, SA (CIEGSA) ha gestionat la construcció d'un nou edifici escolar conforme a les exigències establides en el Reial Decret 1537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa, de titularitat de la Generalitat.
  
El centre s'ha construït en un solar facilitat per l'Ajuntament de l'Eliana en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
En aplicació del que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària; a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió celebrada del dia 16 de desembre de 2005,
  
DECRETE
  
Article 1
  
Es crea, per desglossament del Col·legi Públic d'Educació Infantil i Primària Virgen del Carmen, codi 38113950, el centre docent següent:
  
Província: València.
  
Municipi: l'Eliana.
  
Codi: 82706483.
  
Denominació: Col·legi Públic d'Educació Infantil i Primària núm. 4.
  
Domicili: c/ En projecte, s/n.
  
Titular: Generalitat.
  
Composició: 3 unitats d'Educació Infantil i 6 d'Educació Primària.
  
Capacitat: 75 places escolars d'Educació Infantil i 150 d'Educació Primària.
  
Article 2
  
1. El nou centre escolar iniciarà les seues activitats en el curs escolar 2005/06. En tal curs escolar oferirà 3 unitats d'Educació Infantil i 6 d'Educació Primària.
  
2. Este centre impartirà el programa d'educació bilingüe Programa d'Immersió Lingüística (PIL).
  
3. El centre disposarà dels llocs de treball següents:
  
- 4 d'Educació Infantil.
  
- 6 d'Educació Primària.
  
- 1 d'Educació Primària, Idioma Estranger, Anglés.
  
- 1 d'Educació Primària, Música.
  
- 1 d'Educació Primària, Educació Física.
  
- 1 d'Educació Especial, Pedagogia Terapèutica.
  
Article 3
  
1. El Col·legi Públic d'Educació Infantil i Primària Virgen del Carmen quedarà configurat amb 9 unitats d'Educació Infantil i 18 d'Educació Primària, amb una capacitat de 225 places escolars d'Educació Infantil i 450 d'Educació Primària.
  
2. Este centre impartirà els programes d'educació bilingüe Programa d'Immersió Lingüística (PIL) i Programa d'Incorporació Progressiva (PIP).
  
3. En el curs escolar 2005/06 el centre oferirà 9 unitats d'Educació Infantil i 20 d'Educació Primària i disposarà dels llocs de treball següents:
  
- 10 d'Educació Infantil.
  
- 20 d'Educació Primària.
  
- 2 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 2 d'Educació Primària, Música.
  
- 2 d'Educació Primària, Educació Física
  
- 2 d'Educació Especial, Pedagogia Terapèutica.
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva en el Col·legi Públic d'Educació Infantil i Primària Virgen del Carmen que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regula els concursos de trasllats d'àmbit nacional per a la provisió de places corresponents als cossos docents.
  
Tercera
  
La Direcció Territorial de Cultura, Educació i Esport de València nomenarà l'equip directiu del centre, de conformitat amb el que establix la Llei Orgànica 10/2002, de 23 de desembre, de Qualitat de l'Educació, i l'article 17, 3) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenvolupament del que establix este decret, així com per a modificar, si és el cas, la configuració del centre.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana. No obstant això, produirà efectes des de l'inici del curs escolar 2005/2006, excepte per al nomenament de l'equip directiu, supòsit en què els seus efectes s'entenen referits a l'1 de juliol de 2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN